אמ. ג'יי (היקום הקולנועי של מארוול)

מישל ג'ונס-ווטסון<ref></ref> (באנגלית: Michelle Jones-Watson), המכונה בדרך כלל אמ. ג'יי (MJ), היא דמות בדיונית המגולמת על ידי זנדאיה בזיכיון הסרטים של היקום הקולנועי של מארוול (MCU). דמותה של מישל ג'ונס מבוססת על גרסה חלופית של מרי ג'יין ווטסון בפרסומה של חברת מארוול קומיקס.

נכון לשנת 2023, הדמות הופיעה בשלושה סרטים: "ספיידרמן: השיבה הביתה", "ספיידרמן: רחוק מהבית" ו"ספיידרמן: אין דרך הביתה".

== ביוגרפיה בדיונית ==
=== החיים בתיכון ===

בשנת 2016, מישל לומדת בבית הספר "מידטאון" למדע וטכנולוגיה, והיא חלק מקבוצת קרב-העשר האקדמי. מישל טוענת שאין לה חברים ולכן היא יושבת בקפיטריה בשולחן עם פיטר פארקר ונד לידס. היא משתתפת במסיבה של ליז, ראשת קבוצת קרב-העשר האקדמי.

מישל נוסעת יחד עם הקבוצה לוושינגטון די.סי על מנת להשתתף באליפות קרב-העשר האקדמי. היא עונה נכונה על השאלה אשר מביאה את הניצחון לבית ספרה. כשהקבוצה מגיעה לסיור בו זכו באנדרטת וושינגטון, מישל לא מסכימה לעלות לראש האנדרטה בטענה שהיא לא מוכנה לעלות על מבנה שנבנה על ידי עבדים. מישל נבחרת להחליף את ליז כראשת קבוצת קרב-העשר האקדמי. היא נפתחת יותר בפני חבריה לקבוצה – אומרת להם שחבריה קוראים לה "אמ. ג'יי". כשנד אומר לה שהוא חשב שאין לה חברים, היא משיבה לו שכעת יש לה.

=== השיבה לחיים והטיול באירופה ===

בשנת 2018 אמ. ג'יי נופלת קורבן להתפוררות, ומושבת לחיים בהבזק בשנת 2023. בשנת 2024, היא יוצאת לטיול כיתתי לאירופה עם פיטר ונד ובני-כיתה נוספים. במהלך הטיול פיטר ובראד דייוויס מחפשים את חיבתה.

בוונציה, אמ. ג'יי ובני-כיתתה מותקפים על ידי אלמנטל מים אך ניצלים על ידי קוונטין בק. לאחר מכן בפראג, אמ. ג'יי יוצאת עם פיטר לטיול הליכה ומסיקה שפיטר הוא ספיידרמן. השניים מגלים שבק השתמש במקרנים הולוגרפיים כדי ליצור חזותית את פלישת האלמנטלים, ופארקר יוצא לברלין כדי להזהיר את פיורי בנוגע לתרמית של בק. כשהכיתה מותקפת בלונדון, אמ. ג'יי ונד מפנים את התלמידים ונלחמים לצד הפי הוגאן בזמן שפיטר משמיד את המל"טים ומביס את בק.

אמ. ג'יי וחבריה לכיתה חוזרים לניו יורק, כשהיא ופיטר מתכננים דייט. לאחר שהסתובבו בעיר, אמ. ג'יי ופיטר צופים בשידור של ג'יי ג'ונה ג'יימסון מרשת החדשות "הדיילי בוגל" המציג סרטון ערוך של בק שמפליל את פיטר בביצוע המתקפה בלונדון וחושף את זהותו כספיידרמן, לזעזועו של האחרון.

=== משבר רב-יקומי ===

לאחר שפיטר הופלל ברצח בק, אמ. ג'יי ופיטר חוזרים לדירתה של מיי, דודתו של פיטר, כדי לברוח מהעיתונות. אמ. ג'יי נחקרת על ידי בקרת נזקים יחד עם מיי, פיטר ונד. אמ. ג'יי, פיטר ונד הופכים לידועים לשמצה, וכתוצאה מכך בקשות הקבלה שלהם למכון הטכנולוגי של מסצ'וסטס נדחות. פיטר מתייעץ עם סטיבן סטריינג' בנוגע לכישוף שיעזור לאנשים לשכוח שהוא ספיידרמן. סטריינג' מטיל עבורו את הכישוף, אשר משתבש כשפיטר מנסה לפטור את אהוביו ממנו ומסיח את דעתו של סטריינג' בשוגג. כתוצאה מכך, מספר יריבים של ספיידרמן מיקומים אחרים אשר יודעים שפיטר הוא ספיידרמן מגיעים ותוקפים אותו.

אמ. ג'יי ונד עוזרים לפיטר לאתר שלושה מהאויבים. הם מגלים שסטריינג' מתכוון לשלוח את האויבים חזרה ליקומים שלהם אל מותם הוודאי. פיטר מתנגד לכך ולאחר מאבק לוקח את השריד המקודש אשר מכיל את הכישוף ואת הטבעת של סטריינג' ומפקיד אותם בידי אמ. ג'יי ונד, מכיוון שהוא בחר להחזיר את האויבים לצורתם האנושית.

לאחר שנודע להם על מותה של מיי בידי הגובלין הירוק – האלטר אגו של נורמן אוסבורן – אמ. ג'יי ונד משתמשים בטבעת של סטריינג' כדי לנסות לאתר את פיטר, אך במקום זאת מוצאים גרסה חלופית שלו (המכונה מאוחר יותר "פיטר 3") בניסיון אחד, וגרסה חלופית נוספת (המכונה מאוחר יותר "פיטר 2") בניסיון נוסף. אמ. ג'יי ונד מוצאים את פיטר האבל על גג והולכים לנחם אותו. הם מציגים אותו בפני הגרסאות החלופיות שלו, אשר מנחמים אותו ומייעצים לו עצה.

במהלך העימות בין הספיידרמנים לבין האויבים שלהם בפסל החירות, אמ. ג'יי ונד מגנים על השריד המקודש. אמ. ג'יי נופלת מהפסל לאחר שפצצה של אוסבורן מתפוצצת על השריד המקודש, מערערת את יציבות הכישוף פעם נוספת ומאיימת על מרקם המציאות. פיטר מנסה להציל אותה אך אוסבורן מרחיק אותו. היא ניצלת על ידי פיטר 3, שאיבד את חברתו במצב דומה.

סטריינג' מתקן את הכישוף לאחר שפיטר מבקש ממנו למחוק אותו מזיכרון כולם, לשלוח את הספיידרמנים האחרים והאויבים שלהם בחזרה ליקומים שלהם ולשמור על רצף מרחב וזמן. פיטר ואמ. ג'יי מתוודים על אהבתם זה לזו ומתנשקים לפני שהכישוף הושלם, אבל לא לפני שהיא ונד גורמים לפיטר להבטיח למצוא אותם. מאוחר יותר, פיטר שוקל להציג את עצמו מחדש בפני אמ. ג'יי ונד, אך מחליט שלא לעשות זאת.

== אפיון דמות ==
ג'ון וואטס – במאי הסרטים "ספיידמן: השיבה הביתה", "ספיידרמן: רחוק מהבית" ו"ספיידרמן: אין דרך הביתה" – השווה את אמ. ג'יי לאליסון רינולדס מ"מועדון ארוחת הבוקר" בגילומה של אלי שידי וללינדזי וויר מ"זרוקים ויורמים" בגילומה של לינדה קרדליני.<ref></ref>

זנדאיה תיארה את הדמות כ"מאוד יבשה, מביכה, אינטלקטואלית".<ref></ref>

== פרסים ומועמדויות ==
{| class="wikitable"
!שנה
!סרט
!פרס
!קטגוריה
!תוצאה
!הערות שוליים
|-
| rowspan="2" |2017
| rowspan="4" |ספיידרמן: השיבה הביתה
| rowspan="2" |פרסי בחירת הנוער
|הפריצה הנבחרת בסרט
|
| rowspan="2" |<ref></ref>
|-
|כוכבת הקולנוע הנבחרת של הקיץ
|
|-
| rowspan="2" |2018
|פרסי בחירת הילדים של ניקלודיאון
|שחקנית אהובה
|
|<ref></ref>
|-
|פרס סאטורן
|ההופעה הטובה ביותר של שחקן צעיר
|
|<ref></ref><ref></ref>
|-
| rowspan="3" |2019
| rowspan="4" |ספיידרמן: רחוק מהבית
|פרסי בחירת הנוער
|כוכבת הקולנוע הנבחרת של הקיץ
|
|<ref></ref>
|-
|פרס סאטורן
|שחקנית המשנה הטובה ביותר
|
|<ref></ref>
|-
|פרס בחירת הקהל
|כוכבת הסרטים של השנה
|
|<ref></ref>
|-
|2020
|פרסי בחירת הילדים של ניקולדיאון
|שחקנית אהובה
|
|<ref></ref><ref></ref>
|-
| rowspan="5" |2022
| rowspan="5" |ספיידרמן: אין דרך הביתה
|פרסי Critics' Choice Super 
|השחקנית הטובה ביותר בסרט גיבורי על
|
|<ref></ref><ref></ref>
|-
|פרסי בחירת הילדים של ניקולדיאון
|שחקנית אהובה
|
|<ref></ref>
|-
|פרסי הסרטים והטלוויזיה של MTV
|הנשיקה הטובה ביותר <small>(עם טום הולנד)</small>
|
|<ref></ref>
|-
|פרסי ה-BET
|השחקנית הטובה ביותר
|
|<ref></ref>
|-
|פרס סאטורן
|השחקנית הטובה ביותר
|
|<ref></ref><ref></ref>
|}

== קישורים חיצוניים ==

* [https://marvel.fandom.com/wiki/Michelle_Jones_(Earth-199999) דף הדמות] באתר פאנדום של מארוול קומיקס
* [https://marvelcinematicuniverse.fandom.com/wiki/Michelle_Jones דף הדמות] באתר פאנדום של היקום הקולנועי של מארוול

== ביאורים ==

== הערות שוליים ==

קטגוריה:היקום הקולנועי של מארוול
קטגוריה:דמויות ביקום הקולנועי של מארוול
קטגוריה:דמויות קולנועיות